**Safonau proffesiynol diwygiedig ar gyfer Cynorthwywyr Addysgu Lefel Uwch (CALU) yng Nghymru 2011**

Rhaid i bawb y dyfernir statws CALU iddynt fodloni’r holl safonau canlynol.

|  |
| --- |
| **Nodweddion proffesiynol**  |
| 1. Meddu ar ddisgwyliadau uchel o blant a phobl ifanc ac ymrwymiad i’w helpu i wireddu eu potensial addysgol yn llawn.  |
| 2. Sefydlu perthynas deg, barchus, gefnogol ac adeiladol â phlant a phobl ifanc.  |
| 3. Dangos y gwerthoedd, yr agweddau a’r ymddygiad cadarnhaol y maen nhw’n eu disgwyl gan blant a phobl ifanc.  |
| 4. Cyfathrebu'n effeithiol ac yn sensitif â phlant, pobl ifanc, cydweithwyr, rhieni a gofalwyr.  |
| 5. Cydnabod a pharchu'r cyfraniad gall rhieni a gofalwyr ei wneud i ddatblygiad a lles plant a phobl ifanc.  |
| 6. Dangos ymrwymiad i gydweithio â chydweithwyr ac asiantaethau allanol.  |
| 7. Gwella eu gwybodaeth a'u harfer eu hunain gan gynnwys ymateb i gyngor ac adborth.  |
| **Gwybodaeth a dealltwriaeth broffesiynol**  |
| 8. Deall y ffactorau allweddol sy'n effeithio ar ddysgu a chynnydd plant a phobl ifanc.  |
| 9. Gwybod sut i gyfrannu at ddarpariaeth wedi’i phersonoli effeithiol drwy roi ystyriaeth ymarferol i gynhwysiant, ac anghenion dysgu ychwanegol (ADY) yn benodol.  |
| 10. Meddu ar ddealltwriaeth ddigonol o'u maes (meysydd) arbenigedd i gynorthwyo plant a phobl ifanc i ddatblygu, dysgu a gwneud cynnydd.  |
| 11. Wedi cyflawni lefel 2 (neu uwch) y Fframwaith Cymwysterau Cenedlaethol mewn Cymraeg (iaith gyntaf) neu Saesneg/llythrennedd a mathemateg/rhifedd.  |
| 12. Gwybod sut i ddefnyddio TGCh i gefnogi eu gweithgareddau proffesiynol.  |
| 13. Gwybod sut mae fframweithiau statudol ac anstatudol ar gyfer y cwricwlwm ysgol yn cysylltu ag ystod gallu ac oedran y dysgwyr y maen nhw'n eu cynorthwyo.  |
| 14. Deall amcanion, cynnwys a chanlyniadau arfaethedig y gweithgareddau dysgu y maen nhw'n cymryd rhan ynddynt.  |
| 15. Gwybod sut i helpu pob dysgwr i ddilyn y cwricwlwm yn unol â'r cod ymarfer anghenion addysgol arbennig (AAA), Cod Ymarfer AAA Cymru, a deddfwriaeth ym maes anabledd.  |
| 16. Gwybod sut mae fframweithiau eraill sy'n cefnogi datblygiad a lles plant a phobl ifanc yn effeithio ar eu hymarfer.  |
| 17. Deall y cyd-destun polisi addysg cenedlaethol yng Nghymru a blaenoriaethau cenedlaethol Llywodraeth Cymru ar gyfer addysg, gan gynnwys defnyddio'r Cwricwlwm Cymreig fel sail i’w hymarfer.  |
| 18. Deall sut mae Confensiwn y Cenhedloedd Unedig ar Hawliau'r Plentyn a'r Safonau Cenedlaethol ar gyfer Cyfranogiad Plant a Phobl Ifanc yn cael eu defnyddio fel sail i’w hymarfer.  |
| **Sgiliau proffesiynol**  |
| ***Cynllunio a disgwyliadau***  |
| 19. Defnyddio eu maes (meysydd) arbenigedd i gyfrannu at waith yr athrawon wrth gynllunio a pharatoi gweithgareddau dysgu.  |
| 20. Defnyddio eu maes (meysydd) arbenigedd i gynllunio eu rôl mewn gweithgareddau dysgu.  |
| 21. Llunio gweithgareddau ag iddynt strwythur clir sydd o ddiddordeb i ddysgwyr ac yn eu symbylu ac yn datblygu eu dysgu.  |
| 22. Cynllunio sut byddant yn cefnogi'r broses o gynnwys y plant a'r bobl ifanc yn y gweithgareddau dysgu.  |
| 23. Cyfrannu at ddethol a pharatoi adnoddau sy'n addas ar gyfer diddordebau a galluoedd plant a phobl ifanc.  |
| ***Monitro ac asesu***  |
| 24. Monitro ymatebion dysgwyr i weithgareddau ac addasu'r dull gweithredu yn unol â hynny.  |
| 25. Monitro cynnydd dysgwyr er mwyn darparu cymorth ac adborth penodol.  |
| 26. Cefnogi'r broses o werthuso cynnydd dysgwyr gan ddefnyddio amrywiaeth o dechnegau asesu.  |
| 27. Cyfrannu at y gwaith o gynnal a dadansoddi cofnodion cynnydd dysgwyr.  |
| ***Gweithgareddau addysgu a dysgu***  |
| 28. Cydnabod ac ymateb yn briodol i sefyllfaoedd sy'n herio cyfle cyfartal.  |
| 29. Defnyddio strategaethau effeithiol i hyrwyddo ymddygiad cadarnhaol.  |
| 30. Defnyddio eu sgiliau TGCh i ddatblygu'r dysgu.  |
| 31. Datblygu'r dysgu wrth weithio gydag unigolion.  |
| 32. Datblygu'r dysgu wrth weithio gyda grwpiau bach.  |
| 33. Datblygu'r dysgu wrth weithio gyda dosbarthiadau cyfan heb yr athro/athrawes penodedig.  |
| 34. Trefnu a rheoli gweithgareddau dysgu mewn ffyrdd sy'n cadw'r dysgwyr yn ddiogel.  |
| 35. Lle y bo'n berthnasol, cyfarwyddo gwaith oedolion eraill wrth gefnogi'r dysgu.  |
| 36. Datblygu dysgu sy’n ystyried anghenion dysgu ychwanegol dysgwyr |